*Oslo, 18. mars 2011*

 ***Ingen naken dame på forsiden –* sakprosatil norske elever.**

**Boken *Ingen naken dame på forsiden er en n*y, unik bok om sakprosa laget spesielt for skoleelever. - Boken er et konkret eksempel på hva slags krefter som slippes løs når man tar sakprosaen på alvor og viser hvordan denne kan være spennende, fascinerende og kunstnerisk interessant, sier Kirsten Kalleberg og Astrid Kleiveland som har ledet Landslaget for norskundervisnings arbeid med sakprosa i skolen.**

*Ingen naken dame på forsiden* er en del av Landslaget for norskundervisnings (LNU) store satsning på mer sakprosa i skolen og i norskfaget de siste årene. LNU har kåret en sakprosakanon som ble utgitt i boken *Sakprosa i skolen* i 2010. Nå skal 14.000 elever i videregående skole få en bok om sakprosa spesielt tilpasset dem.

*Ingen naken dame på forsiden* er laget av et sterkt team av forfattere og formgivere: Trygve Riiser Gundersen, Anne Lise Jomisko, Ivo de Figueiredo, Jo Michael og Jesper Egemar.

Boken inneholder en rekke sakprosatekster i et spennende design, og med faktaopplysninger og oppgaver knyttet til som stimulerer til refleksjon hos elevene.

* *Vi sender boken som gave til alle videregående skoler i landet. Dette er første gang det deles ut en bok om og med norske sakprosatekster til norske elever, og boken vil være et viktig bidrag i arbeidet med å styrke leseferdigheter og læringsstrategier i norsk skole*, sier Kalleberg og Kleiveland.

”Tekstene forandrer virkeligheten din – og de forandrer deg, hele tida. Men hvis det er sant, er noe annet også sant: At du kan forandre deg selv, og virkeligheten din, gjennom å forandre tekstene du omgir deg med”.
(Fra Trygve Riiser Gundersens innledning til  ”Hver dag”.)

*Utgivelsen er støttet av Norsk faglitterær oversetter og forfatterforening (NFF), Utdanningsdirektoratet, Fritt Ord, Nasjonalt senter for nynorsk i Volda, Lesesenteret ved Universitetet i Stavanger, Språkrådet og Nasjonalt senter for skriveopplæring og skriveforsking ved Høgskolen i Sør-Trøndelag.*

**Boklansering!**

***Ingen naken dame på forsiden***

**Tid:** onsdag 23. mars kl 12

**Sted:** Hartvig Nissens skole (Niels Juels gate 56, Oslo)

**Program:**
12.15 Velkommen (LNU)
12.20 Hilsen fra NFF, ved Jørgen Lorentzen
12.30 Forfatter av boken, Trygve Riiser Gundersen
12.40 Sakprosaprofessor Johan Tønnesson
12.50 To elever revolverintervjuer Riiser Gundersen og Tønnesson
13.10 Feiring og muligheter for intervjuer med elever og deltakere på arrangementet
13.40 Slutt

|  |
| --- |
|  |

**Kontaktpersoner:**
Landslaget for norskundervisning:
Kirsten Kalleberg (LNU)                                                 Astrid Kleiveland (LNU)
e-post: [kirsten.kalleberg@gmail.com](https://docs.google.com/document/d/1_IygcPwuBN6fG6T1kZ6HGgfEOp-X2t5a64MzFF6tUxw/edit?hl=en&pli=1)                         epost: [astridkleiveland@gmail.com](https://docs.google.com/document/d/1_IygcPwuBN6fG6T1kZ6HGgfEOp-X2t5a64MzFF6tUxw/edit?hl=en&pli=1)
mobil: 922 97 472                                                             mobil: 926 837 21

**Forfattere:**
Trygve Riiser Gundersen:
 e-post: trygve.gundersen@fpress.no,
mobil: 977 99 20

Anne Lise Jomisko:
 e-post: annjom@ostfoldfk.no